		
	На основу члана 2. и 4. Закона о јавним предузећима („Сл.гласник РС“, бр. 15/2016 и 88/2019), члана 2.став 3.тачка 1) и 2) и члана 13. Закона о комуналним делатностима („Сл.гласник РС“, бр.88/2011, 104/2016 и 95/2018) и члана 40.став 1.тачка 19) Статута општине Кладово („Сл.лист општине Кладово“, бр.7/2019), Скупштина општине Кладово на седници одржаној дана 03.10.2022.године, донела је


Одлуку
[bookmark: _GoBack]оизменама и допунама допунама Одлуке о пречишћавању и дистрибуцији воде и пречишћавању и одвођењу атмосферских и отпадних вода


Члан 1.

	У Одлуци о пречишћавању и дистрибуцији воде и пречишћавању и одвођењу атмосферских и отпадних вода („Сл. лист општине Кладово“, бр. 6/2006, 3/2009, 4/2009, 8/2011, 8/2014 и 13/2017) после члана 67. додаје се ново поглавље и то:
“Х - Изјашњавање корисника о квалитету пружања комуналних услуга” 

Члан 2.
	У новом поглављу: “Х - Изјашњавање корисника о квалитету пружања комуналних услуга” додаје се нови члан 67а.  који гласи:
„Члан 67а.
	Предузеће је дужно да једном годишње спроведе поступак изјашњавања корисника о квалитету пружања услуга (у даљем тексту: Изјашњавање) у трајању од најмање 30 дана.

	Јавни позив за изјашњавање из става 1. овог члана, предузеће објављује у средствима јавног информисања, у електронском облику на интернет страници предузећа и на интернет страници општине Кладово.

	Предузеће је дужно да у року од 15 дана од дана завршетка изјашњавања достави оснивачу извештај о резултатима изјашњавања корисника о квалитету пружања комуналних услуга.

	Уколико су резултати изјашњавања корисника комуналних услуга такви да већина корисника није задовољна пруженом комуналном услугом Предузећа надлежна организациона јединица Општинске управе општине Кладово у сарадњи са осталим организационим јединицама Општинске управе општине Кладово, саставља нацрт мера за отклањање недостатака наведених у изјашњавању корисника и заједно са Извештајем о резултатима изјашњавања корисника о квалитету пружених услуга Предузећа доставља Општинском већу општине Кладово. Општинско веће општине Кладово доноси мере за отклањање наведених недостатака, са роком за предузимање мера ради отклањања недостатака, који не може бити дужи од 90 дана.

	Општинско веће општине Кладово доставља, у циљу обавештавања, усвојене мере за отклањање наведених недостатака Скупштини општине Кладово.“

	Постојеће поглавље Х постаје поглавље XI и тако се наставља редом. 


Члан 3.
	Ова Одлука ступа на снагу осмог дана од дана објављивања у „Службеном листу општине Кладово“.
· Одлуку доставити: Одељењу за инспекцијске послове, ЈП „Јединство“ Кладово и архиви.

